Lietuvos didžiojo etmono Kristupo Radvilos Perkūno ryšių ir informacinių sistemų batalionas
Lietuvos didžiojo etmono Kristupo Radvilos Perkūno ryšių ir informacinių sistemų batalionas (RISB) – Lietuvos ginkluotųjų pajėgų karinis dalinys. RISB pagrindinė užduotis – užtikrinti saugų ryšį tarp Lietuvos kariuomenės padalinių, taip užtikrinant galimybę kariuomenės vadui vadovauti padaliniams ir juos valdyti. Dalinys dislokuotas Vilniuje, LDK Gedimino štabo bataliono teritorijoje.